ΓΡΑΠΤΗ ΕΡΩΤΗΣΗ E-0453/00

υποβολή: Karin Jns (PSE) προς το Συμβούλιο

(24 Φεβρουαρίου 2000)

Θέμα: Κανονισμός (ΕΚ) αριθ. 2822/98 του Συμβουλίου σχετικά με την προσωρινή, συνολική ή μερική αναστολή των αυτόνομων δασμών του κοινού δασμολογίου για ορισμένα προϊόντα αλιείας

Στον κανονισμό (ΕΚ) αριθ. 2822/98 του Συμβουλίου της 21ης Απριλίου 1998(1) καθορίζονται, από την 1 Απριλίου 1999, σε μηδενικό επίπεδο οι δασμοί για σειρά προϊόντων αλιείας (οξύρρυγχοι,

κυκλόπτεροι, διάφορα είδη καβουριών κ.ά.). Αντίθετα οι δασμοί για σκυλόψαρα (Squalus acanthias νωπά, διατηρημένα με απλή ψύξη ή κατεψυγμένα) ορίζονται σε 6 % και οι δασμοί για φιλέτα και σάρκα γάδων της Αλάσκας (Theragra chalcogramma συσσωματωμένα σε βιομηχανικά σύνολα, κατεψυγμένα, που προορίζονται για μεταποίηση) σε 4 %.

1. Σε ποιό ύψος κυμαίνονται οι μη περιορισμένοι δασμοί για άλλα εισαγόμενα προϊόντα αλιείας;

2. Για ποιό λόγο δεν επιβάλλεται μηδενικός δασμός όπως για ταπόλοιπα προϊόντα αλιείας που αναφέρονται στον κανονισμό και για τα φιλέτα και τη σάρκα γάδων της Αλάσκας εφόσον αυτά αλιεύονται σχεδόν αποκλειστικά από τις γειτονικές χώρες (ΗΠΑ, Καναδάς, Ρωσία, Κίνα, Κορέα, Ιαπωνία), γεγονός που σημαίνει ότι η ΕΕ εξαρτάται από τις εκάστοτε εισαγωγές;

3. Για ποιό λόγο καθορίστηκε ο δασμός για φιλέτα και σάρκα γάδων της Αλάσκας σε 4 %;

4. Για ποιό λόγο δεν επιβάλλεται μηδενικός δασμός όπως για ταπόλοιπα προϊόντα αλιείας που αναφέρονται στον κανονισμό και για τα σκυλόψαρα; Ας σημειωθεί ότι τα σκυλόψαρα εισάγονται στην ΕΕ κυρίως από τις ΗΠΑ και τον Καναδά, δεδομένου ότι τα σχετικά αλιεύματα στα ύδατα της Ιρλανδίας και του Ηνωμένου Βασιλείου είναι πολύ περιορισμένα.

5. Για ποιό λόγο καθορίστηκε ο δασμός για τα σκυλόψαρα σε 6 %;

(1) ΕΕ L 351 της 29.12.1998, σελ. 9.

Απάντηση

(18 Μαΐου 2000)

Ο κανονισμός 2822/98 του Συμβουλίου για την προσωρινή, συνολική ή μερική αναστολή των αυτόνομων δασμών του κοινού δασμολογίου για ορισμένα προϊόντα αλιείας εγκρίθηκε στις 21 Δεκεμβρίου 1998 ταυτόχρονα με τον κανονισμό για το άνοιγμα και τον τρόπο διαχείρισης των αυτόνομων κοινοτικών δασμολογικών ποσοστώσεων για ορισμένα προϊόντα αλιείας.

Οι προτάσεις κανονισμών εξετάστηκαν από κοινού προκειμένου να εξευρεθεί μια συμβιβαστική λύση αποδεκτή τόσο από τα κράτη μέλη που δίνουν προτεραιότητα στα συμφέροντα των αλιέων όσο και από τα κράτη μέλη πουποστηρίζουν τις βιομηχανίες μεταποίησης.

1. Το κοινό δασμολόγιο καθορίζει τους εφαρμοστέους συντελεστές. Όσον αφορά τα αλιευτικά προϊόντα, οι συντελεστές περιλαμβάνονται εντός μιας ψαλίδας που κυμαίνεται από 2 % για τον σολομό έως 25 % για τις σαρδέλες, το σκουμπρί,mldr. Οι συντελεστές δημοσιεύθηκαν(1).

2. Για ορισμένα προϊόντα για τα οποία η κοινοτική παραγωγή είναι ανύπαρκτη, μικρή ή ανεπαρκής, η βιομηχανία μεταποίησης πρέπει να εφοδιάζεται από τις εξωτερικές αγορές. Στις περιπτώσεις αυτές, η Κοινότητα πρέπει να λαμβάνει τα δασμολογικά μέτρα τα οποία επιβάλλονται ώστε να καθίσταται η βιομηχανία της ανταγωνιστική έναντι εκείνης των τρίτων χωρών.

Οι δασμολογικές ρυθμίσεις της Κοινότητας συνδέονται στενά με την εμπορική πολιτική της Κοινότητας και αναπροσαρμόζονται σε τακτική βάση με συνεκτίμηση της εξέλιξης της διεθνούς αγοράς και των δυνατοτήτων εφοδιασμού οι οποίες προκύπτουν κυρίως από τις αλιευτικές συμφωνίες.

3. Οι συντελεστές ύψους 18 % που εφαρμόζονται για τους γάδους της Αλάσκας και τα σκυλόψαρα ανεστάλησαν αντιστοίχως σε επίπεδα 4 % και 6 %, αφού ελήφθησανπόψη αυτές οι εκτιμήσεις.

4. Όσον αφορά το έτος 2000, οι συντελεστές που εφαρμόζονται για τα ψάρια και τα μαλακόστρακα, τα μαλάκια και άλλα ασπόνδυλαδρόβια, έχουν δημοσιευθεί(2).

5. Στις 17 Δεκεμβρίου 1999, το Συμβούλιο εξέδωσε νέο κανονισμό για τη συνολική ή μερική προσωρινή αναστολή των αυτόνομων δασμών του κοινού δασμολογίου για ορισμένα προϊόντα αλιείας. Ο κανονισμός αυτός που ισχύει από την 1η Ιανουαρίου 2000 δημοσιεύθηκε(3). Οι συντελεστές που επελέγησαν για τα φιλέτα και τη σάρκα γάδων της Αλάσκας και για τη σάρκα από σκυλόψαρα αναστέλλονται αντιστοίχως σε επίπεδα 3,5 % και 6 %.

(1) ΕΕ L 292 της 30.10.1998, σελ. 47 και 62.

(2) ΕΕ L 278 της 28.10.1999, σελ. 47 και 66.

(3) ΕΕ L 336 της 29 Δεκεμβρίου 1999.